ГЛАСНИК ЕТНОГРАФСКОГ ИНСТИТУТА САНУ
type: channel
description: О гласнику Часопис Гласник Етнографског института САНУ објављује оригиналне, претходно необјављене радове: оригинални научни рад, прегледни научни рад, научна критика и полемика, приказ, научна библиографија. Часопис Гласник Етнографског института САНУ доступан је у режиму отвореног приступа. Публиковање у Гласнику Етнографског института САНУ је бесплатно. У часопису Гласник Етнографског института САНУ објављују се радови из области етнологије и антропологије и сродних друштвених и хуманистичких дисциплина. Радови могу бити написани на српском и сродним језицима и на енглеском језику. Радови на српском језику штампају се ћириличним писмом. Гласник Етнографског института САНУ излази минимум два пута годишње. Објављује и специјалне бројеве, са посебном тематиком и гостујућим уредником. Сва издања Гласника Етнографског института САНУ, почевши од првог броја, доступна су на следећој адреси: https://dais.sanu.ac.rs/handle/123456789/4515
language: sr-Cyrl
publication name: ГЛАСНИК ЕТНОГРАФСКОГ ИНСТИТУТА САНУ
issn: 0350-0861
items: Бреда Влаховић (1935–2024)
items: Ласта Ђаповић (1946–2024)
items: Бој се стара Турчина и млада Србина: турско-српске паремиолошке паралеле
items: Замишљање монструозног Другог: Увод у проучавање медикализације немртвих
items: О промени сјеничких ходонима са ономастичког и социолингвистичког аспекта
items: Мiddlebrow култура и женска еманципација у романескном опусу Љубице П. Радоичић
items: Канали иранских пасторалних номада на мрежи YouTube: видео-наративи о животу племенског народа и етничке групе Лори (Лур) Бахтијари
items: Аристотеловске схолије у српскословенском преводу „Аподиктичких слова о исхођењу Светог Духа” Григорија Паламе
items: Грчки шамани, скитски психонаути и дух Ераноса
items: Кафтанизам, уместо заборава
items: Srbi u okolici Petrinje – historiografsko- -etnografski pregled (II. dio)
items: Народни плесови као догађај окупљања на улицама Атине
items: Препреке и поверење: перцепције здравственог система међу ромским мајкама у Србији
items: Невидљиви хероји Грчке
items: ГЛЄТЬ ар(Ї)стотель. Даљи примери аристотеловских схолија у српскословенском преводу ’Аподиктичких слова’ Григорија Паламе
items: Мислити изван мреже. Критичко преиспитивање граница теорије „актер-мрежа“
items: Сећања из школе и формирање идентитета: трансформативна улога теорије (књижевности)
items: Између ритуала и технологије: Социјална артикулација праисторијске металургије у кроскултуралној перспективи
items: Брисање граница: истраживање процеса еманципације Ромкиња у оквиру пројекта ХЕРОИНЕ
items: Скривени шав: етнографија и женски активизам почетком 20. века
items: Етнокореологија на Факултету музичке уметности у Београду – од фолклористичке парадигме ка дискурсу институционално и национално специфичне дисциплинарне оријентације у време (пост)традиције
items: „Косовски циклус” компонованих песама Драгана Николића
items: Транснационалне стратегије пословања српских предузетника у Бечу
items: Трансгенерацијска и(ли) транскултурна трансформација стварности сеоске заједнице: здухаћ, змијар или (рурални) езотерик
items: Свет који нестаје: Ернесто де Мартино и Драгослав Антонијевић о последњем ритуалном трансу у Европи
items: ПРИКАЗИ · ХРОНИКА · КРИТИКА
items: Румунска православна црква у Србији данас: између историје и савремености
items: Донирање органа: поједине представе верника Српске православне цркве и критички осврт на утемељење праксе
items: Улога и значај духовника: наративи верника Српске православне цркве
items: Верска настава у Србији – двадесет четири године после враћања у образовни систем

Бреда Влаховић (1935–2024)
type: item
description: /
subject: In memoriam
  topic: section
creator: Маја Ђокић
rights: Сва права задржана (c) 2024 ГЛАСНИК ЕТНОГРАФСКОГ ИНСТИТУТА САНУ https://creativecommons.org/licenses/by-nc-nd/4.0/
date: 2025-12-24
publication date: 2025-12-24
starting page: 257
ending page: 258

Ласта Ђаповић (1946–2024)
type: item
description: /
subject: In memoriam
  topic: section
creator: Срђан Радовић
rights: Сва права задржана (c) 2024 ГЛАСНИК ЕТНОГРАФСКОГ ИНСТИТУТА САНУ https://creativecommons.org/licenses/by-nc-nd/4.0/
date: 2025-12-24
publication date: 2025-12-24
starting page: 255
ending page: 256

Бој се стара Турчина и млада Србина: турско-српске паремиолошке паралеле
type: item
description: /
subject: Views
  topic: section
creator: Марија Ђинђић
creator: Наташа Вуловић Емонтс
rights: Сва права задржана (c) 2024 ГЛАСНИК ЕТНОГРАФСКОГ ИНСТИТУТА САНУ https://creativecommons.org/licenses/by-nc-nd/4.0/
date: 2025-12-24
publication date: 2025-12-24
starting page: 245
ending page: 251

Замишљање монструозног Другог: Увод у проучавање медикализације немртвих
type: item
description: Чудовишта се могу сматрати лиминалним субјектима, чије амбивалентно телесно постојање доводи у питање културолошки установљене границе између нормалног и абнормалног, исправног и неисправног, здравог и нездравог тела, границе између себе и не-себе, истог и другачијег, нашег и њиховог. Неразграниченост ових категорија производи обличја која се посматрају као монструозна, посебно уколико говоримо о људским чудовиштима, односно бићима након смрти преображеним из човека у чудовиште. Ова бића, која називамо немртвима, застрашују не само својом необичном визуелном појавом, већ преображај подразумева и последице по идентитет. Поред пружања увида у општа становишта о чудовишним Другима, рад указује на медикализацију немртвих, то јест зомбија, пружа основе за истраживање телесних и когнитивних промена насталих услед задобијања болести, те напослетку смрти и преображења у чудовишно, указујући на начине одређивања и редефинисања категорија чудовишности и људскости.
subject: Varia
  topic: section
subject: зомби
  topic: keywords
subject: немртви
  topic: keywords
subject: чудовиште
  topic: keywords
subject: другост
  topic: keywords
subject: медикализација
  topic: keywords
creator: МАРИНА МАНДИЋ
rights: Сва права задржана (c) 2024 ГЛАСНИК ЕТНОГРАФСКОГ ИНСТИТУТА САНУ https://creativecommons.org/licenses/by-nc-nd/4.0/
date: 2025-12-24
publication date: 2025-12-24
starting page: 219
ending page: 242
doi: 10.2298/GEI2403219M

О промени сјеничких ходонима са ономастичког и социолингвистичког аспекта
type: item
description: У раду је, са ономастичког и социолингвистичког аспекта, испитано како су се мењали сјенички ходоними с обзиром на то да је 2019. године у том граду донета одлука да свака улица буде именована посебним називом (за разлику од претходног стања које је подразумевало да је више различитих одељака простора који се могу назвати улицом носило исто име), што је за резултат имало да број ходонима порасте са 51 ходонима на 204 ходонима у Сјеници. Теренским радом и аналитичко-статистичком методом која је подразумевала испитивање на терену добијеног материјала утврђено је да су опстала 24 ходонима, а да 180 од 204 нова имена представљају потпуно нове ходониме. С обзиром на то да Сјеница представља мултинационалну средину, важно је било уочити и како је расподељен удео ходонима српске и бошњачко-муслиманске провенијенције, а, што је посебно важно када се проучавано питање посматра из угла лингвистике, испитано је, између осталог, и у којој су мери заступљени ходоними топонимског, а у којој мери ходоними антропонимског порекла, те потом и уз коју се сферу историје и живота могу сместити имена улица антропонимског порекла.
subject: Varia
  topic: section
subject: ходоними
  topic: keywords
subject: преименовање улица
  topic: keywords
subject: Сјеница
  topic: keywords
subject: ономастика
  topic: keywords
subject: социолингвистика
  topic: keywords
creator: ТАМАРА ТУБИЋ
rights: Сва права задржана (c) 2024 ГЛАСНИК ЕТНОГРАФСКОГ ИНСТИТУТА САНУ https://creativecommons.org/licenses/by-nc-nd/4.0/
date: 2025-12-24
publication date: 2025-12-24
starting page: 201
ending page: 218
doi: 10.2298/GEI2403201T

Мiddlebrow култура и женска еманципација у романескном опусу Љубице П. Радоичић
type: item
description: У овом раду поступно се сагледава еволуција романескног опуса Љубице П. Радоичић (1914–1991), који чине романи Крв се буди (1932), Дана Рачић (1938) и Једноспратне куће (1954). Ослањајући се на једина три претходна истраживања везана за живот и романе ауторке, једно биографско и два жанровско-рецепцијска, те на теоријске закључке Јелене Милинковић о роману као привилегованом жанру за обликовање женске субјективности у међуратној епохи, рад најпре указује на еманципаторски потенцијал али и атипичну позицију сваког од наведених романа у оквиру актуелне романескне продукције у тренутку објављивања. Рад то чини с обзиром на атипичност главне јунакиње, као и атипичност еманципаторског дискурса, те атипичност приповедног стила у односу на доминантно схватање дихотомије између високе и популарне књижевности. Циљ рада је и да одреди позицију сваког од романа у односу на поджанрове који су инспирисали ауторку: љубавни, сентиментални, женски образовни роман, фељтонистички авантуристички и породични натуралистички роман. У коначном, циљ рада је да одговори на питање да ли, постављени у интернационални и транснационални контекст, ови романи ипак припадају одређеном типу књижевности, и у том смислу отвара расправу о постојању middlebrow књижевности и културе у југословенском контексту.
subject: Varia
  topic: section
subject: еманципација жена
  topic: keywords
subject: девојачка култура
  topic: keywords
subject: Љубица П. Радоичић (1914–1991)
  topic: keywords
subject: постајање романописатељком
  topic: keywords
subject: концепт осредње културе
  topic: keywords
creator: СТАНИСЛАВА БАРАЋ
rights: Сва права задржана (c) 2024 ГЛАСНИК ЕТНОГРАФСКОГ ИНСТИТУТА САНУ https://creativecommons.org/licenses/by-nc-nd/4.0/
date: 2025-12-24
publication date: 2025-12-24
starting page: 171
ending page: 200
doi: 10.2298/GEI2403171B

Канали иранских пасторалних номада на мрежи YouTube: видео-наративи о животу племенског народа и етничке групе Лори (Лур) Бахтијари
type: item
description: Овај рад се заснива на квалитативној анализи садржаја видео наратива на случајном узорку Јутјуб (YouTube) канала тзв. иранских номада из етничке групе Лор Бахтијари. Главно питање у основи истраживања је шта антрополог као гледалац и непристрасни посматрач може да сазна и научи из ових аматерских видео-формата, који се могу уврстити у жанр аутохтоног народног филма о свакодневном животу и обичајима пасторалних, делимично седентаризованих, (полу)номада на југозападу Ирана. Овај начин документовања свакодневних пракси номадских породица и кланова јесте пре свега алтернативни начин зарађивања новца на Јутјубу, али је и етнокултурна промоција етничке и племенске групе Лор Бахтијари и туристичка реклама њиховог завичаја – планинских села и сезонских насеља у подручју Загроса, округа Лордеган и провинције Чахармахал и Бахтијари. Посматрање филмова иранских видеографа који и сами припадају култури Лор Бахтијарија био је повод да антрополог почне да се упознаје с академском етнологијом и антропологијом у Ирану, која спада међу оне националне традиције што се налазе на пе риферији главних светских, претежно западних, центара социо-културне антропологије.
subject: Varia
  topic: section
subject: YouTube платформа
  topic: keywords
subject: видео-канали иранских пасторалних номада
  topic: keywords
subject: етничка група Лор Бахтијари
  topic: keywords
subject: аутоетнографија
  topic: keywords
subject: етнокултурна репрезентација и туристичка самопромоција
  topic: keywords
creator: ГОРДАНА ГОРУНОВИЋ
rights: Сва права задржана (c) 2024 ГЛАСНИК ЕТНОГРАФСКОГ ИНСТИТУТА САНУ https://creativecommons.org/licenses/by-nc-nd/4.0/
date: 2025-12-24
publication date: 2025-12-24
starting page: 143
ending page: 170
doi: 10.2298/GEI2403143G

Аристотеловске схолије у српскословенском преводу „Аподиктичких слова о исхођењу Светог Духа” Григорија Паламе
type: item
description: Српскословенски превод Паламиних Аподиктичких слова сачињен је око 1360. године. Његов аутограф, који је сачуван у Зборнику 88 рукописне колекције Манастира Високи Дечани, садржи велики број схолија, које представљају важно помагало за праћење процеса преношења основног текста. Овај је рад усредсређен на две од схолија које разоткривају философску потку Паламине (теолошке) аргументације – у првом реду, аристотеловску. Након основних информација о значају српскословенског текста Аподиктичких слова, оне су дате у изворнику и преводу на савремени српски језик, а пропраћене су и одговарајућим коментарима.
subject: Varia
  topic: section
subject: Григорије Палама
  topic: keywords
subject: Варлаам Калабријски
  topic: keywords
subject: антилатински списи
  topic: keywords
subject: српскословенски превод
  topic: keywords
subject: схолије
  topic: keywords
subject: Аристотел
  topic: keywords
subject: аргументација
  topic: keywords
creator: МИКОЊА КНЕЖЕВИЋ
rights: Сва права задржана (c) 2024 ГЛАСНИК ЕТНОГРАФСКОГ ИНСТИТУТА САНУ https://creativecommons.org/licenses/by-nc-nd/4.0/
date: 2025-12-24
publication date: 2025-12-24
starting page: 119
ending page: 142
doi: 10.2298/GEI2403119K

Грчки шамани, скитски психонаути и дух Ераноса
type: item
description: У раду је дат критички осврт на утицајну теорију о шаманским елементима у религији старих Грка архајског доба. Теорија је заснована током прве половине XX века, највише заслугом класичних филолога Карла Мојлија и Е. Р. Додса, а темељи се на тези да су током колонизације обала Црног мора Грци примили од Скита специфичан вид екстатичке религиозности који је њима претходно био туђ. Тај вид религиозности Мојли и Додс су окарактерисали као шамански, препознавши његове обрасце у читавом низу грчких митских и легендарних ликова и историјских личности. Анализом теоријских поставки и методолошких поступака ових научника, као и реакцијâ научне заједнице на њихове теорије, настојим да тезу о грчком шаманизму поближе контекстуализујем у идејним и интелектуалним токовима двадесетог, али и ранијих векова. Мој закључак је да се та теза мора сагледати у ширем контексту десакрализације савременог друштва, те да указује на чврсто прожимање личних, ненаучних и религиозних уверења и академског бављења студијама религија.
subject: Varia
  topic: section
subject: Грци
  topic: keywords
subject: Скити
  topic: keywords
subject: прорицање
  topic: keywords
subject: екстаза
  topic: keywords
subject: шаманизам
  topic: keywords
creator: НОЕЛ ПУТНИК
rights: Сва права задржана (c) 2024 ГЛАСНИК ЕТНОГРАФСКОГ ИНСТИТУТА САНУ https://creativecommons.org/licenses/by-nc-nd/4.0/
date: 2025-12-24
publication date: 2025-12-24
starting page: 91
ending page: 117
doi: 10.2298/GEI2403091P

Кафтанизам, уместо заборава
type: item
description: Истраживање пред нама у оквирима је теорије култура сећања и посебно је фокусирано на разлике између значења појмова памћења, сећања и заборављања. Након кратког осврта на употребу ових појмова у процесима конструисања идентитета, овај теоријски оквир биће додатно испитан кроз пример приватног фото-албума као фигуре сећања који је припадао ауторкиној баки, Београђанки рођеној у породици Ашкенази Јевреја. Схватајући да овај фото-албум не открива ни једну слику Холокауста и трагичних успомена иако их се његова протагонисткиња сећала, допринос теорији културе сећања биће понуђен и објашњен помоћу метафоре кафтана. Наиме, чини се да фрагменте свог идентитета, све што се нашем друштвеном окружењу не би допало или аспекте о себи које не желимо да представимо, ми кријемо испод својеврсног кафтана. У раду је стога теорији култура сећања предложен термин кафтанизам као друштвено конструисани заборав, који је потпуно другачији од стварног, дословног заборава.
subject: Varia
  topic: section
subject: кафтанизам
  topic: keywords
subject: сећање
  topic: keywords
subject: памћење
  topic: keywords
subject: заборав
  topic: keywords
subject: конструисање идентитета
  topic: keywords
creator: MILENA B. JOKANOVIĆ
rights: Сва права задржана (c) 2024 ГЛАСНИК ЕТНОГРАФСКОГ ИНСТИТУТА САНУ https://creativecommons.org/licenses/by-nc-nd/4.0/
date: 2025-12-24
publication date: 2025-12-24
starting page: 77
ending page: 90
doi: 10.2298/GEI2403077J

Srbi u okolici Petrinje – historiografsko- -etnografski pregled (II. dio)
type: item
description: Autor u tekstu na temelju arhivske građe, literature i iskaza kazivača donos informacije o elementima identiteta Srba petrinjskog kraja. Posebno se bavi pravoslavnom vjeroispovijesti i sjećanjima kazivača na svakodnevni život u vrijeme socijalizma, posljednjeg rata (1991.-1995.) i sadašnjice. U tekstu donosi i demografske podatke o kretanju Srba petrinjskog kraja.
subject: Varia
  topic: section
subject: Srbi
  topic: keywords
subject: identitet
  topic: keywords
subject: Petrinja
  topic: keywords
subject: Banija
  topic: keywords
creator: FILIP ŠKILJAN
rights: Сва права задржана (c) 2024 ГЛАСНИК ЕТНОГРАФСКОГ ИНСТИТУТА САНУ https://creativecommons.org/licenses/by-nc-nd/4.0/
date: 2025-12-24
publication date: 2025-12-24
starting page: 49
ending page: 75
doi: 10.2298/GEI2403049S

Народни плесови као догађај окупљања на улицама Атине
type: item
description: У жижи интересовања овог рада насталог на основу сопствених вишегодишњих теренских истраживања у Атини налази се употреба отворених урбаних простора (паркова, паркинга, улица) као места за окупљање грађана ради практиковања традиционалних народних плесова. Истраживање је усмерено на плесне догађаје које организују неформалне групе грађана, а не различите институције. Показало се да постоји знатно већа заступљеност народних плесова на атинским улицама и у парковима. У раду је посебна пажња посвећена периодичним плесним окупљањима поводом празника Клидонас (23/24 јуна), Међународног дана гајди (10 марта) и плесног догађаја уз гајде у част светог Димитрија (26 октобра). У раду се анализирају различити аспекти ових плесних пракси, њихова улога како у животу самих учесника, тако и на нивоу шире друштвене заједнице. Сами актери наглашавају значај народних плесова у превазилажењу отуђености, успостављању међуљудских контаката и јачању суседских односа.
subject: Varia
  topic: section
subject: плес на отвореном
  topic: keywords
subject: традиционалне народне игре
  topic: keywords
subject: Клидонас
  topic: keywords
subject: Међународни дан гајди
  topic: keywords
subject: суседство
  topic: keywords
creator: GORDANA BLAGOJEVIĆ
rights: Сва права задржана (c) 2024 ГЛАСНИК ЕТНОГРАФСКОГ ИНСТИТУТА САНУ https://creativecommons.org/licenses/by-nc-nd/4.0/
date: 2025-12-24
publication date: 2025-12-24
starting page: 31
ending page: 47
doi: 10.2298/GEI2403031B

Препреке и поверење: перцепције здравственог система међу ромским мајкама у Србији
type: item
description: Ово истраживање има за циљ да продуби разумевање препрека и изазова с којима се суочавају ромски родитељи, посебно мајке, у приступу педијатријским услугама у Србији. Истраживање је показало да су лоша доступност и неповерење према здравственом систему, као и културне норме које фаворизују традиционално знање над медицинским саветима кључни фактори који утичу на одлуке ромских мајки у вези са здравственом негом своје деце. Док су педијатријске услуге генерално позитивно оцењене, постоје значајне инфраструктурне препреке, посебно у руралним срединама, које отежавају приступ здравственим установама. Посебна пажња је посвећена важности поверења између здравствених радника и ромских мајки, а педијатри су често виђени као кључни савезници у бризи за здравље деце. Истраживање наглашава потребу како за унапређењем комуникације и културне сензитивности у раду са ромском заједницом, не би ли се побољшало поверење у здравствени систем и унапредили здравствени исходи ромских породица, тако и за уклањањем структурних неједнакости које доприносе негативним искуствима.
subject: Varia
  topic: section
subject: поверење
  topic: keywords
subject: здравствени систем
  topic: keywords
subject: Роми
  topic: keywords
subject: родитељство
  topic: keywords
creator: ЉИЉАНА ПАНТОВИЋ
creator: ИВАН ЂОРЂЕВИЋ
rights: Сва права задржана (c) 2024 ГЛАСНИК ЕТНОГРАФСКОГ ИНСТИТУТА САНУ https://creativecommons.org/licenses/by-nc-nd/4.0/
date: 2025-12-24
publication date: 2025-12-24
starting page: 11
ending page: 29
doi: 10.2298/GEI2403011P

Невидљиви хероји Грчке
type: item
description: /
subject: Views
  topic: section
creator: Марина Мандић
rights: Сва права задржана (c) 2025 ГЛАСНИК ЕТНОГРАФСКОГ ИНСТИТУТА САНУ https://creativecommons.org/licenses/by-nc-nd/4.0/
date: 2025-12-24
publication date: 2025-12-24
starting page: 271
ending page: 287

ГЛЄТЬ ар(Ї)стотель. Даљи примери аристотеловских схолија у српскословенском преводу ’Аподиктичких слова’ Григорија Паламе
type: item
description: Српскословенски превод Паламиних Аподиктичких слова садржи велики број схолија. Њихов примарни циљ састоји се у појашњењу православног учења о исхођењу Светог Духа. У некима од њих преводилац, како у погледу садржине тако и у погледу порекла, износи на видело одређене сегменте из Аристотелове философије који су тек имплицитно назочни у основном тексту. У овом раду дају се неке од тих схолија у изворнику и преводу на савремени српски језик, а пропраћене су и одговарајућим коментарима.
subject: Varia
  topic: section
subject: Григорије Палама
  topic: keywords
subject: антилатински списи
  topic: keywords
subject: српскословенски превод
  topic: keywords
subject: схолије
  topic: keywords
subject: filioque
  topic: keywords
subject: Аристотел
  topic: keywords
subject: аргументација
  topic: keywords
subject: Света Тројица
  topic: keywords
subject: својство
  topic: keywords
creator: МИКОЊА КНЕЖЕВИЋ
rights: Сва права задржана (c) 2025 ГЛАСНИК ЕТНОГРАФСКОГ ИНСТИТУТА САНУ https://creativecommons.org/licenses/by-nc-nd/4.0/
date: 2025-12-24
publication date: 2025-12-24
starting page: 223
ending page: 245
doi: 10.2298/GEI2501223K

Мислити изван мреже. Критичко преиспитивање граница теорије „актер-мрежа“
type: item
description: This article critically examines the limitations and challenges of ActorNetwork Theory (ANT) in contemporary social theory. Originally developed as a response to structuralist and constructivist paradigms, ANT offered a radical methodological alternative, emphasizing actor-relationality and emergent networks over predefined so-called social structures. While this approach has significantly shaped disciplines such as Science and Technology Studies (STS), political sociology, and environmental governance, it has also faced sustained criticism. Critics argue that ANT’s refusal to engage with structural determinants, macro-political constraints, and historical asymmetries limits its explanatory power, particularly in relation to domination, hierarchy, and systemic inequalities. This article explores whether ANT can evolve beyond its descriptive commitments to address these concerns without compromising its core principles. Through an analysis of power asymmetries, digital governance, and ecological crises, the article interrogates whether ANT can reconcile empirical inquiry with critical engagement. Ultimately, it argues that ANT’s future depends on its ability to navigate the tension between methodological openness and theoretical reflexivity, raising broader questions about the limits of a theory that seeks to expand beyond the very epistemological constraints that define it.
subject: Varia
  topic: section
subject: Теорија актера-мреже (ANT)
  topic: keywords
subject: асиметрије моћи
  topic: keywords
subject: структурна неједнакост
  topic: keywords
subject: критичка социологија
  topic: keywords
subject: епистемолошка ограничења
  topic: keywords
creator: IVICA MLADENOVIĆ
rights: Сва права задржана (c) 2025 ГЛАСНИК ЕТНОГРАФСКОГ ИНСТИТУТА САНУ https://creativecommons.org/licenses/by-nc-nd/4.0/
date: 2025-12-24
publication date: 2025-12-24
starting page: 247
ending page: 268
doi: 10.2298/GEI2501247M

Сећања из школе и формирање идентитета: трансформативна улога теорије (књижевности)
type: item
description: У фокусу овог текста јесу писана „сведочења”, односно сећања неколико студената књижевности, у којима они говоре о формирању идентитета у школи. Сви студенти су похађали изборни предмет „Књижевнотеоријска терминологија и изучавање културе” на Филолошком факултету Универзитета у Београду. У силабусу предмета је предвиђено да се на једном часу раде поглавље из књиге Заједничке школе/различити идентитети. Национално јединство и културна разлика Валтера Фајнберга (Walter Feinberg), чланак Ненада Величковића о вредновању и одабиру читанки у Босни и Херцеговини, као и да се анализирају конкретни примери из читанки за српски језик и књижевност објављених у првој деценији 21. века. Студенти су у својим забележеним сећањима повезали проблеме и теме из наведених текстова, као и примере из читанки, са конкретним догађајима који су се десили у њиховим школама, као и изван учионица. Лична искуства студената представљају могуће реакције на доминантне идеје и вредности које се нуде у уџбеницима и школским програмима уопште.
subject: Varia
  topic: section
subject: теорије идентитета
  topic: keywords
subject: национални идентитет
  topic: keywords
subject: култура ћутања
  topic: keywords
subject: култура младих
  topic: keywords
subject: мањинска и већинска култура
  topic: keywords
creator: АНА КОЛАРИЋ
rights: Сва права задржана (c) 2025 ГЛАСНИК ЕТНОГРАФСКОГ ИНСТИТУТА САНУ https://creativecommons.org/licenses/by-nc-nd/4.0/
date: 2025-12-24
publication date: 2025-12-24
starting page: 191
ending page: 221
doi: 10.2298/GEI2501191K

Између ритуала и технологије: Социјална артикулација праисторијске металургије у кроскултуралној перспективи
type: item
description: Овај рад истражује релевантност етнографских података о ритуалној металургији за разумевање преплитања ритуала и технологије у праисторијској металургији. Фокусирајући се на подсахарску Африку, рад описује ритуалне праксе у контексту екстракције гвожђа, укључујући родне улоге, употребу „медикамената“ и пратеће ритуале и табуе. Студија случаја халколитске металургије бакра у Јужном Леванту упоређује се са обрасцима друштвене артикулације афричке металургије и закључује се да је за екстрактивну металургију бакра током халколита јужног Леванта најрелевантнији „Трансформаторски образац“, у оквиру кога долази до најизраженијег преплитања између технолошке и ритуалне улоге металурга. Рад закључује да, иако треба избегавати директне аналогије између етнографских и археолошких података, етнографска истраживања пружају вредан увид у различите начине на које је праисторијска обрада метала могла бити друштвено и ритуално артикулисана.
subject: Varia
  topic: section
subject: ритуал
  topic: keywords
subject: металургија
  topic: keywords
subject: етноархеолоигија
  topic: keywords
subject: Африка
  topic: keywords
subject: Левант
  topic: keywords
creator: MILENA GOŠIĆ
rights: Сва права задржана (c) 2025 ГЛАСНИК ЕТНОГРАФСКОГ ИНСТИТУТА САНУ https://creativecommons.org/licenses/by-nc-nd/4.0/
date: 2025-12-24
publication date: 2025-12-24
starting page: 171
ending page: 190
doi: 10.2298/GEI2501171G

Брисање граница: истраживање процеса еманципације Ромкиња у оквиру пројекта ХЕРОИНЕ
type: item
description: Савремена друштва, како на глобалном, тако и на локалном нивоу, постају све свеснија потребе за инклузивношћу и равноправношћу, нарочито оних социјалних група које су историјски биле запостављене или маргинализоване. Еманципација жена, у ширем контексту, постаје један од кључних механизама у борби против дискриминације и неједнакости. Њена је улога посебно значајна у случајевима када се жене, поред родне, суочавају и са другим облицима структурне неједнакости – етничке, социјалне и/или економске. Управо такав положај карактерише животне оквире Ромкиња, чија се еманципација, и поред постојеће историје проучавања, и даље недовољно истражује, нарочито у контексту стварања дубљих и свеобухват нијих увида у њихове борбе и постигнућа. Овај рад настоји да пружи нов поглед на процес еманципације Ромкиња, мапирајући путеве њиховог оснаживања кроз анализу препрека са којима се суочавају, али и пракси отпора, солидарности и самосталног деловања које граде просторе слободе и субјективности. Аутори то чине на основу резултата истраживања спроведеног у оквиру пројекта ХЕРОИНЕ који, под покровитељством Центра за промоцију науке, реализује Етнографски институт САНУ у сарадњи са Филозофским факултетом УБ и Ромским женским центром „Бибија“. Примењујући партиципативну методологију мапирања заједнице – релативно нову у српским друштвеним и хуманистичким наукама – Ромкиње добијају активну улогу у обликовању властитих прича, чиме се дестабилизује традиционална, патерналистичка епистемолошка позиција истраживача.
subject: Varia
  topic: section
subject: еманципација жена
  topic: keywords
subject: Ромкиње
  topic: keywords
subject: пројекат ХЕРОИНЕ
  topic: keywords
subject: мапирање заједницe
  topic: keywords
creator: BOJANA BOGDANOVIĆ
creator: LADA STEVANOVIĆ
creator: IVAN ĐORĐEVIĆ
rights: Сва права задржана (c) 2025 ГЛАСНИК ЕТНОГРАФСКОГ ИНСТИТУТА САНУ https://creativecommons.org/licenses/by-nc-nd/4.0/
date: 2025-12-24
publication date: 2025-12-24
starting page: 147
ending page: 169
doi: 10.2298/GEI2501147B

Скривени шав: етнографија и женски активизам почетком 20. века
type: item
description: У раду се представља активистичка димензија етнографије у српској заједници у Аустроугарској монархији у контексту еманципације жена. Централне фигуре етнографског активизма су Савка Суботић и Јелица Беловић Бернаджиковска, стручњакиње у области веза и орнаментике, кустоскиње, есејисткиње, уреднице и мобилизаторке женских група и организација. У раду се предочавају линије њиховог деловања: публицистички и есејистички рад, организовање и кустосирање локалних и међународних изложби, предавања, преводилаштво и учешће у раду женских удружења. Нарочита истраживачка пажња посвећена је интернационалној перспективи њиховог деловања која је у досадашњим истраживањима била маргинализована у корист деловања у националном оквиру и његовим родним политикама. Интернационално умрежавање, остварено кроз етнографски активизам у Монархији, имало је формативну улогу у трансфромацији еманципаторских акција и дискурса почетком 20. века у српској култури. Етнографски рад рефлектује трансформацију феминистичког дискурса од борбе за уписивање жена у парадигматичне националне наративе преко борбе за економску и професионалну еманципацију до борбе за политичка права жена. Културно посредништво етнографкиња пружа увид у различите стратегије интернационалног умрежавања активисткиња/феминисткиња почетком 20. века.
subject: Varia
  topic: section
subject: етнографија
  topic: keywords
subject: феминизам
  topic: keywords
subject: културно посредништво
  topic: keywords
subject: интернационализам
  topic: keywords
creator: ŽARKA SVIRČEV
rights: Сва права задржана (c) 2025 ГЛАСНИК ЕТНОГРАФСКОГ ИНСТИТУТА САНУ https://creativecommons.org/licenses/by-nc-nd/4.0/
date: 2025-12-24
publication date: 2025-12-24
starting page: 127
ending page: 145
doi: 10.2298/GEI2501127S

Етнокореологија на Факултету музичке уметности у Београду – од фолклористичке парадигме ка дискурсу институционално и национално специфичне дисциплинарне оријентације у време (пост)традиције
type: item
description: Др Оливера Васић сматра се родоначелником етнокореологије као академске научне дисциплине у Србији. Она је својим истраживачким и едукативним приступом наставила деловање Љубице и Данице Јанковић. Методолошка основа ове научне парадигме заснива се на фолклористички фундираној идеји сакупљања и очувања етнички дистинктивних традиционалних плесова означаваних синтагмом „народнa игрa” у циљу уобличавања национално јединствене српске културе, најпре посредством њихове реконструкције у оквиру теренских истраживања, а затим кроз записивање кинетичке и музичке компоненте појединачних плесова и публиковање плесних етнографија појединачних географских области. Формална етнокореолошка едукација на Факултету музичке уметности започета је на основама представљеног приступа 1990. године. Након 2000. године, кроз развој наставног кадра у ужој научној области и његову посредну едукацију у интернационалним научним оквирима, она је почела да се трансформише. Кључним теоријским и методолошким заокретом може се сматрати концептуалозовање појма „традиционални плес” (видети: Rakočević 2011). Употреба овог појма подразумева диференцирање плесних компоненти (кинетике и музике) остварујући смисао у процесима синтетичког сагледавања текстуалних и контекстуалних равни плесних реализација, а истовремено маркира дифузно ширење фолклористичког усредсређења етнокореолошких истраживања са сеоских „народних игара” из прошлости на разноврсне форме плеса интерпретативно позиционираних у вишезначно поље „традиционалног” културног израза. Оригинални теоријски концепти, који произлазе из оваквог институционално и национално специфичног етнокореолошког дискурса, представљају специфичан апликативни научни потенцијал, који овој дисциплини даје посебан смисао у ери очувања нематеријалног културног наслеђа. У раду се дијахронијски сагледава и теоријски интерпретира пракса етнокореолошке едукације на Факултету музичке уметности у Београду, са посебним фокусом усмереним на процесе трансформисања институционал…
subject: Varia
  topic: section
subject: етнокореологија
  topic: keywords
subject: традиционални плес
  topic: keywords
subject: академска едукација
  topic: keywords
subject: етнокореолошка школа
  topic: keywords
creator: СЕЛЕНА РАКОЧЕВИЋ
creator: ЗДРАВКО РАНИСАВЉЕВИЋ
rights: Сва права задржана (c) 2025 ГЛАСНИК ЕТНОГРАФСКОГ ИНСТИТУТА САНУ https://creativecommons.org/licenses/by-nc-nd/4.0/
date: 2025-12-24
publication date: 2025-12-24
starting page: 107
ending page: 125
doi: 10.2298/GEI2501107R

„Косовски циклус” компонованих песама Драгана Николића
type: item
description: У фокусу овог рада јесте сагледавање композиторског стваралаштва Драгана Николића из Панчева, чији уметнички опус обухвата и специфичну тематску целину коју је означио као „Косовски циклус”, а надахнуту музичкофолклорним наслеђем Косова и Метохије. Ради потпунијег увида у Николићево стваралаштво, са аутором, као и његовим пријатељем текстописцем Иваном Караклићем, вођени су полуструктурисани и слободни интервјуи. Имајући у виду да Драган Николић сопствено стваралаштво у оквиру „Косовског циклуса” именује као етномодерну, научна интерпретација назначеног уметничког концепта заснована је на препознавању елемената карактеристичних за традиционални косовскометохијски израз. Умрежавањем етнографских података са анализом поетских и музичких структура у овом циклусу, те њиховом компарацијом са до сада записаним песмама са Косова и Метохије, успостављен је однос између (ново)традиционалног/ неотрадиционалног и савременог интерпретативног стила. У оквиру „Косовског циклуса” посебно се издваја песма под називом „Косовски божури”, која у великој мери кореспондира са примерима записаним у градским срединама Косова и Метохије. Она је до сада доживела највећу популарност код шире публике и често се перципира као пример „изворног народног” музичког наслеђа. Остале анализиране нумере из циклуса, обележене елементима новије компоноване народне музике и примесама популарнијих музичких жанрова, нису достигле такав пријем у јавном аудиторијуму. Независно од тога, сагледавањем особености композиторског стваралаштва Драгана Николића уочава се потреба и жеља да се у компонованим песмама/етномодерни „оживи” Косовски мит као важан сегмент националног идентитета.
subject: Varia
  topic: section
subject: Драган Николић
  topic: keywords
subject: Косовски мит
  topic: keywords
subject: „Косовски циклус”
  topic: keywords
subject: компоноване песме
  topic: keywords
subject: „етномодерна”
  topic: keywords
creator: МИРЈАНА ЗАКИЋ
creator: САЊА РАНКОВИЋ
rights: Сва права задржана (c) 2025 ГЛАСНИК ЕТНОГРАФСКОГ ИНСТИТУТА САНУ https://creativecommons.org/licenses/by-nc-nd/4.0/
date: 2025-12-24
publication date: 2025-12-24
starting page: 85
ending page: 105
doi: 10.2298/GEI2501085Z

Транснационалне стратегије пословања српских предузетника у Бечу
type: item
description: У овом раду истражујемо транснационалне пословне стратегије српских предузетника у Бечу кроз анализу њихових миграционих путева, друштвених мрежа и пословних модела. Рад се заснива на етнографском истраживању и грађи прикупљеној уз помоћ полуструктурираних дубинских интервјуа које смо обавили са српским предузетницима у Бечу. Анализирајући наративе саговорника, у раду идентификујемо кључне обрасце у њиховим предузетничким праксама, укључујући ослањање на друштве не мреже, прилагођавање аустријском пословном окружењу и одржавању економских веза са Србијом и другим земљама у којима послују. Основни налази указују на то да су српски предузетници у Бечу активни у стварању транснационалних економских простора, комбинујући ресурсе, знања и тржишне стратегије двају или више држава.
subject: Varia
  topic: section
subject: транснационално предузетништво
  topic: keywords
subject: миграције
  topic: keywords
subject: Беч
  topic: keywords
subject: српски предузетници
  topic: keywords
subject: друштвене мреже
  topic: keywords
creator: ДРАГАНА АНТОНИЈЕВИЋ
creator: МИЛОШ РАШИЋ
creator: ЛАЗАР БАРАЋ
rights: Сва права задржана (c) 2025 ГЛАСНИК ЕТНОГРАФСКОГ ИНСТИТУТА САНУ https://creativecommons.org/licenses/by-nc-nd/4.0/
date: 2025-12-24
publication date: 2025-12-24
starting page: 61
ending page: 83
doi: 10.2298/GEI2501061A

Трансгенерацијска и(ли) транскултурна трансформација стварности сеоске заједнице: здухаћ, змијар или (рурални) езотерик
type: item
description: За време дугогодишњих истраживања демонолошких предања, сусретао сам се са поменима посебних појединаца за које се веровало, или који су за себе тврдили да поседују одређене моћи. Најчешће сам се сретао са змијарима. Занимљиво је да су неки од њих били „потомци здухаћа” од којих су, како тврде, „наследили моћ”. Други су задржали „моћи” предака, али су правац деловања усмерили ван свог културног или географског окружења као својеврсни „сеоски езотерици”.1 Трећи саговорници су „моћи” развили кроз нетрадицијске изворе сазнања, а метод, циљ и простор деловања проширили у односу на село. У овом тексту анализирамо три (идентитетска) модела дефинисана различитим извором сазнања или овладавања моћи, као и методом, односно, циљем специфичног деловања. Како у тексту настојим да укажем, ови специфични идентитети представљају одраз хибридизације друштвене и културне стварности дефинисане кроскултурним дијалогом који обликује хабитус, односно идентитете мојих саговорника данас. Ове феномене посматрам као последицу прилагођавања постмодерном или пак, (пост)постмодерном свету у односу на који заједнице фигурирају као платои промишљања стварности, сопства и стратегија опстанка својих припадника.
subject: Varia
  topic: section
subject: здухаћ
  topic: keywords
subject: змијар
  topic: keywords
subject: стратегије опстанка
  topic: keywords
subject: рурални езотерик
  topic: keywords
subject: хибридна друштва
  topic: keywords
creator: ДАНИЛО ТРБОЈЕВИЋ
rights: Сва права задржана (c) 2025 ГЛАСНИК ЕТНОГРАФСКОГ ИНСТИТУТА САНУ https://creativecommons.org/licenses/by-nc-nd/4.0/
date: 2025-12-24
publication date: 2025-12-24
starting page: 35
ending page: 59
doi: 10.2298/GEI2501035T

Свет који нестаје: Ернесто де Мартино и Драгослав Антонијевић о последњем ритуалном трансу у Европи
type: item
description: Овај рад биће покушај параленог читања теорија и текстова о ритуалном трансу српског етнолога Драгослава Антонијевића и италијанског историчара религије Ернеста де Мартина. Рад ће понудити тумачење и разумевање Антонијевићевог писања о русаљском ритуалу и Де Мартиновог писања о тарантизму као одјеке времена у којем су живели, истраживали и писали. Ово време одликовала је брза урбанизација и модернизација која је доносила вртоглаве промене и оба ова научника била су свесна да један свет, свет који су истраживали, брзо нестаје. Иако су имали различите приступе у разумевању овог света њихово промишљање ових феномена одликује дубоки осећај да се налазе на „покретном песку”. Са друге стране, средина двадесетог века отворила је у антропологији кључна питања деколонизације, односа моћи и саме природе етнографског рада. Де Мартино је отворено истраживао ова питања, али она се могу наћи и у Антонијевићевом писању. Ова питања не губе на свом значају и ургентности ни дан данас. Најзад, рад ће указати на потенцијални значај писања ова два истраживача и са становишта оживљавања „медитеранске антропологије“.
subject: Varia
  topic: section
subject: ритуал
  topic: keywords
subject: транс
  topic: keywords
subject: Драгослав Антонијевић
  topic: keywords
subject: Ернесто де Мартино
  topic: keywords
creator: ДУЊА ЊАРАДИ
rights: Сва права задржана (c) 2025 ГЛАСНИК ЕТНОГРАФСКОГ ИНСТИТУТА САНУ https://creativecommons.org/licenses/by-nc-nd/4.0/
date: 2025-12-24
publication date: 2025-12-24
starting page: 13
ending page: 33
doi: 10.2298/GEI2501013N

ПРИКАЗИ · ХРОНИКА · КРИТИКА
type: item
description: ПРИКАЗИ · ХРОНИКА · КРИТИКА
subject: Views
  topic: section
creator: Биљана Анђелковић
creator: Милан Томашевић
creator: Марко Галић
creator: Немања Радуловић
creator: Марина Младеновић Митровић
creator: Ђурђина Шијаковић Маиданик
rights: Сва права задржана (c) 2025 ГЛАСНИК ЕТНОГРАФСКОГ ИНСТИТУТА САНУ https://creativecommons.org/licenses/by-nc-nd/4.0/
date: 2025-12-15
publication date: 2025-12-15
starting page: 355
ending page: 383

Румунска православна црква у Србији данас: између историје и савремености
type: item
description: У овом раду истражује се савремено стање Румунске православне цркве у Србији, са посебним освртом на њену улогу у очувању верског и културног идентитета румунске заједнице. Анализирани су историјски контекст, демографски и социо-културолошки контекст, као и утицај цркве на свакодневни живот верника. Истраживање је засновано на полу-структурисаним интервјуима са румунским православним свештеницима, као и на анализи црквене штампе и званичних извора. Рад наглашава изазове попут демографског опадања, језичких баријера и опадања интересовања за цркву и истиче значај цркве у очувању културног и духовног наслеђа румунске заједнице у савременом српском друштву. Кључне речи: Румунска православна црква, Румуни у српском Банату, религиозност, пост-комунистички период
subject: Topic of the issue
  topic: section
creator: Александра Ђурић Миловановић
creator: Мирча Маран
rights: Сва права задржана (c) 2025 ГЛАСНИК ЕТНОГРАФСКОГ ИНСТИТУТА САНУ https://creativecommons.org/licenses/by-nc-nd/4.0/
date: 2025-12-15
publication date: 2025-12-15
starting page: 337
ending page: 354

Донирање органа: поједине представе верника Српске православне цркве и критички осврт на утемељење праксе
type: item
description: Донирање органа тема је многих дискусија и посебно релевантан предмет истраживања различитих дисциплина последњих неколико деценија; брзина којом се биомедицинске технологије развијају и примењују омогућила је различите интерпретације ове праксе. Анализирајући ставове саговорника у кључу блиског идентификовања, као православних црквених верника, обрадиле смо неколико релевантних тема које се протежу кроз њихове одговоре. Формирајући мишљење на основу различитих извора, наши саговорници откривају контрадикторности и нијансе које одликују друштвено разумевање и имплементацију ове праксе. Анализа њихових прича употпуњена је критичким освртом на историју развоја трансплантационе технологије, културне основе главних принципа на којима се ова технологија базира, те на интерпретацији релевантних актера који учествују у њеном практиковању и формирању идеја о њој у датом тренутку. Фокусирајући се, превасходно, на праксу донирања, а не искуства примаоца органа, настојале смо да проширимо опус истраживања на ову и сличне теме у локалној истраживачкој пракси. Кључне речи: донирање органа, православље, биоетика, мождана смрт, интегритет тела, доброчинство
subject: Topic of the issue
  topic: section
creator: Теодора Јовановић
creator: Миња Стојановић
rights: Сва права задржана (c) 2025 ГЛАСНИК ЕТНОГРАФСКОГ ИНСТИТУТА САНУ https://creativecommons.org/licenses/by-nc-nd/4.0/
date: 2025-12-15
publication date: 2025-12-15
starting page: 311
ending page: 335

Улога и значај духовника: наративи верника Српске православне цркве
type: item
description: Овај рад истражује концептуализације духовника у православном хришћанству, с акцентом на наративе верника Српске православне цркве. Фокус је на улози духовника у индивидуалној религиозности и на њиховом значају за пораст броја православних верника од краја 20. века до данас. Истраживање је засновано на етнографској грађи прикупљеној током пројекта „Црквено-религијске праксе православних верника у Србији: антрополошко истраживање” (2021–2023), као и на релевантној стручној и верској литератури. Функција духовника зависи од друштвених, историјских и културних околности, при чему они пружају стабилност у кризним временима или делују као учитељи у периодима релативне стабилности. Данас духовници обједињују традиционалне улоге са новим формама духовног вођења, од медијске присутности до саветовања у интеграцији религиозних вредности у савремени живот. Наративи испитаника наглашавају личну улогу духовника у њиховом духовном узрастању, док савремена пракса указује на адаптацију религијских модела захтевима модерног доба. Рад истиче да је концепт духовника динамичан, рефлектујући промене у духовним и друштвеним потребама верника. Истраживање је показало да је улога духовника вишеслојна јер обједињује и тајну исповести и лични духовни однос са верником, а у неким случајевима и харизматски ауторитет старца. Кључне речи: духовници, старци, Српска православна црква, православни верници, Србија
subject: Topic of the issue
  topic: section
creator: Биљана Анђелковић
creator: Марта Стојић Митровић
creator: Милан Томашевић
rights: Сва права задржана (c) 2025 ГЛАСНИК ЕТНОГРАФСКОГ ИНСТИТУТА САНУ https://creativecommons.org/licenses/by-nc-nd/4.0/
date: 2025-12-15
publication date: 2025-12-15
starting page: 267
ending page: 310

Верска настава у Србији – двадесет четири године после враћања у образовни систем
type: item
description: Процес ревитализације религије претходио је враћању верске наставе у образовни систем Србије. После полувековног изгнанства Српска православна црква је изашла у јавни простор. Конфесионална верска настава враћена је као факултативни предмет у наш образовни систем (2001/2). Већ следеће школске године (2002/3) веронаука и грађанско васпитање постали су обавезни изборни предмети. Данас, после двадесет четири године њиховог присуства, и даље су актуелна спорења око статуса који треба да имају ови предмети, чему је допринело њихово преименовање из изборног предмета у изборни програм 2017. године. После трагичних догађаја у ОШ „Владислав Рибникар” маја 2023. године, најављена је измена Закона о основима система образовања и васпитања. Овим ће се верској настави вратити статус изборног предмета, а вероучитељи ће моћи да закључују уговор о раду на неодређено време. У другом делу рада износимо резултате емпиријског истраживања о ставовима ученика 4. разреда две средње школе у Београду: Математичке гимназије и Геолошке и хидрометеролошке школе који похађају часове веронауке. Циљ истраживања је био да сазнамо да ли ученици познају и практикују верске обичаје и ритуале; Који је био мотив њиховог опредељења за похађање верске наставе; Да ли су испуњена њихова очекивања овим предметом? Истраживање је било проведено априла 2023. године на случајном узорку од 93 ученика. Резулати истраживања су потврдили нашу претпоставку да ће се одговори разликовати и по школама и по полу. Кључне речи: верска настава у школи, Српска православна црква, вероучитељи, ставови средњошколаца, Србија
subject: Topic of the issue
  topic: section
creator: Драгана Радисављевић Ћипаризовић
rights: Сва права задржана (c) 2025 ГЛАСНИК ЕТНОГРАФСКОГ ИНСТИТУТА САНУ https://creativecommons.org/licenses/by-nc-nd/4.0/
date: 2025-12-15
publication date: 2025-12-15
starting page: 251
ending page: 265